**ИНФЛАЦИЯ И ИНДЕКСИ НА ПОТРЕБИТЕЛСКИТЕ ЦЕНИ**

**ЗА МАРТ 2025 ГОДИНА**

*Месечната инфлация е 0.2%, а годишната инфлация е 4.0%. Инфлацията е измерена чрез ИПЦ, като месечната инфлация се отнася за март 2025 г. спрямо предходния месец, а годишната инфлация е за март 2025 г. спрямо същия месец на предходната година.*

*През март 2025 г. спрямо предходния месец най-голямо е увеличението на цените в групите: „Съобщения“ (+1.3%), „Здравеопазване“ (+0.9%), „Разнообразни стоки и услуги“ (+0.8%), „Ресторанти и хотели“ (+0.8%) и „Хранителни продукти и безалкохолни напитки“ (+0.6%). Намаление е регистрирано в групите „Развлечения и култура“ (-2.7*%), „*Транспорт“ (-0.7*%) и *„Облекло и обувки“ (-0.6%).*

**Индекс на потребителските цени (ИПЦ)**

През март 2025 г. **месечната инфлация** е 0.2%, а **годишната инфлация** за март 2025 г. спрямо март 2024 г. е 4.0%[[1]](#footnote-1).

Инфлацията от началото на годината (март 2025 г. спрямо декември 2024 г.) е 2.8%, а средногодишната инфлация за периода април 2024 - март 2025 г. спрямо периода април 2023 - март 2024 г. е 2.6%.

**Фиг. 1. Инфлация, измерена чрез ИПЦ, по месеци**

***Месечна инфлация***

През март 2025 г. цените на стоките и услугите са се увеличили в следните потребителски групи:

* „Съобщения“ - увеличение с 1.3%;
* „Здравеопазване“ - увеличение с 0.9%;
* „Разнообразни стоки и услуги“ - увеличение с 0.8%;
* „Ресторанти и хотели“ - увеличение с 0.8%;
* „Хранителни продукти и безалкохолни напитки“ - увеличение с 0.6%;
* „Алкохолни напитки и тютюневи изделия“ - увеличение с 0.3%;
* „Жилищно обзавеждане, стоки и услуги за домакинството и за обичайното поддържане на дома“ - увеличение с 0.3%;
* „Образование“ - увеличение с 0.1%;
* „Жилища, вода, електроенергия, газ и други горива“ - увеличение с 0.1%.

 По-ниски са цените на стоките и услугите в следните потребителски групи:

* „Развлечения и култура“ - намаление с 2.7%;
* „Транспорт“ - намаление с 0.7%;
* „Облекло и обувки“ - намаление с 0.6%.

През месец март 2025 г. са се увеличили цените на следните хранителни продукти: домати - с 8.4%, пипер - с 8.1%, зеле - с 6.6%, яйца - с 5.3%, плодови сокове - с 5.1%, зрял чесън - с 5.1%, чай - с 4.9%, ябълки - с 4.2%, шоколад и шоколадови изделия - с 3.8%, кафе - с 2.8%, гъби - с 2.2%, месо от домашни птици - с 1.3%, сирене - с 1.3%, газирани напитки - с 1.1%, зрял боб - с 1.0%, минерална вода - с 1.0%, сладка, мармалади и мед - с 1.0%, сладолед - с 0.9%, какао - с 0.9%, агнешко месо - с 0.7%, вина - с 0.7%, кисели млека - с 0.6%, олио - с 0.6%, картофи - с 0.6%, ориз - с 0.4%, хляб - с 0.3%, мляно месо (кайма) - с 0.3%, ракии - с 0.3%, макаронени изделия - с 0.2%, месо от едър рогат добитък - с 0.2%, маргарин - с 0.2%, и други.

Намалени са цените на следните хранителни продукти: листни зеленчуци - със 7.0%, кореноплодни зеленчуци (моркови и червено цвекло) - с 5.6%, краставици - с 3.9%, зрял лук - с 2.2%, прясна и охладена риба - с 1.8%, свинско месо - с 1.7%, зелен лук, чесън и праз - с 1.8%, млечни масла - с 1.5%, пресни зеленчукови подправки - с 1.0%, пълномаслено прясно мляко - с 0.9%, сол - с 0.8%, леща - с 0.7%, захар - с 0.7%, брашно - с 0.5%, кашкавал - с 0.5%, бира - с 0.4%, трайни колбаси - с 0.3%, маслини - с 0.3%, малотрайни колбаси - с 0.2%, цитрусови и южни плодове - с 0.2%, оцет - с 0.2%, и други.

В групите на нехранителните стоки и на услугите e регистрирано увеличение на цените при: други пощенски услуги (куриерски услуги) - със 7.5%, събиране и изхвърляне на битови отпадъци - с 6.2%, централно газоснабдяване - с 2.6%, бръснаро-фризьорски услуги и услуги за поддържане на добър външен вид - с 2.6%, градинарство и цветарство - с 2.2%, таксита - с 1.6%, бойлери - с 1.5%, метан за ЛТС - с 1.3%, прахове за пране - с 1.3%, кина и театри - с 1.3%, поддържане и ремонт на ЛТС - с 1.1%, въглища - с 1.0%, готварски печки - с 1.0%, международни полети - с 1.0%, курсове за водачи на ЛТС - с 1.0%, действителни наеми за жилища - с 0.9%, пелети - с 0.9%, услуги по обществено хранене - с 0.9%, препарати за почистване на съдове - с 0.8%, козметични продукти - с 0.8%, цигари - с 0.4%, и други.

При нехранителните стоки и при услугите е регистрирано намаление на цените при: пакетни услуги за почивка и туристически пътувания в страната - с 4.6%, дизелово гориво - с 2.1%, бензин А95Н - с 1.7%, дърва за отопление - с 1.4%, бензин А100Н - с 1.4%, велосипеди - с 1.1%, облекло - с 0.9%, продукти за лична хигиена - с 0.5%, хотели във ваканционни центрове и курорти - с 0.4%, почистващи и дезинфекционни средства (препарати за почистване на дома) - с 0.4%, телевизори - с 0.4%, климатици - с 0.3%, перални, сушилни и съдомиялни машини - с 0.2%, газообразни горива за битови нужди - с 0.1%, и други.

Регистрирано е увеличение на цените на: лекарски услуги - с 1.6%, лекарствени продукти - с 1.0%, стоматологични услуги - с 0.8% и услуги на медицински лаборатории - с 0.6%.

***Натрупана инфлация***

Натрупаната инфлация, измерена с ИПЦ, за последните три години (март 2025 г. спрямо март 2022 г.) е 22.2%, а за последните пет години (март 2025 г. спрямо март 2020 г.) е 38.2%.

**Хармонизиран индекс на потребителските цени** **(ХИПЦ)**

През март 2025 г. **месечната инфлация** е 0.3%, а **годишната инфлация** за март 2025 г. спрямо март 2024 г. е 4.0%[[2]](#footnote-2).

Инфлацията от началото на годината (март 2025 г. спрямо декември 2024 г.) е 2.5%, а средногодишната инфлация за периода април 2024 - март 2025 г. спрямо периода април 2023 - март 2024 г. е 2.7%.

**Фиг. 2. Инфлация, измерена чрез ХИПЦ, по месеци**

***Месечна инфлация***

Според ХИПЦ през март 2025 г. цените на стоките и услугите са се увеличили в следните потребителски групи:

* „Съобщения“ - увеличение с 1.3%;
* „Здравеопазване“ - увеличение с 0.9%;
* „Хранителни продукти и безалкохолни напитки“ - увеличение с 0.7%;
* „Ресторанти и хотели“ - увеличение с 0.6%;
* „Разнообразни стоки и услуги“ - увеличение с 0.6%;
* „Жилища, вода, електроенергия, газ и други горива“ - увеличение с 0.5%;
* „Алкохолни напитки и тютюневи изделия“ - увеличение с 0.3%;
* „Жилищно обзавеждане, стоки и услуги за домакинството и за обичайното поддържане на дома“ - увеличение с 0.2%;
* „Образование“ - увеличение с 0.1%.

По-ниски са цените на стоките и услугите в следните потребителски групи:

* „Облекло и обувки“ - намаление с 0.8%;
* „Развлечения и култура“ - намаление с 0.6%;
* „Транспорт“ - намаление с 0.5%.

***Натрупана инфлация***

Натрупаната инфлация, измерена с ХИПЦ, за последните три години (март 2025 г. спрямо март 2022 г.) е 20.2%, а за последните пет години (март 2025 г. спрямо март 2020 г.) е 33.9%.

**Индекс на цените за малката кошница (ИЦМК)**

Според **индекса на цените за малката кошница** през март 2025 г. е регистрирано увеличение с 0.6% на месечна база и увеличение с 4.3% от началото на годината[[3]](#footnote-3).

Цените на стоките и услугите от малката кошница за най-нискодоходните 20% от домакинствата са се променили спрямо предходния месец, както следва:

* нехранителни стоки - увеличение с 0.9%;
* хранителни продукти - увеличение с 0.6%;
* услуги - увеличение с 0.3%.

**Методологични бележки**

**Индексът на потребителските цени (ИПЦ) е официален измерител на инфлацията** **в Република България.** Той оценява общото относително изменение на цените на стоките и услугите, използвани от домакинствата за лично (непроизводствено) потребление, и се изчислява, като се прилага структурата на крайните парични потребителски разходи на българските домакинства. Основен източник на информация за разходите е изследването на бюджетите на домакинствата в страната. ИПЦ в година ***t*** се изчислява при структура на разходите от година ***t - 1*.**

**Хармонизираният индекс на потребителските цени** **(ХИПЦ) е сравнима мярка на инфлацията на държавите от ЕС. Той е един от критериите за ценовата стабилност и за присъединяването на България към еврозоната.** ХИПЦ, както и ИПЦ, измерват общото относително изменение в равнището на цените на стоките и услугите. Двата индекса се изчисляват от една и съща кошница от стоки и услуги и от едни и същи цени, но се различават по използваните тегла. ХИПЦ се изчислява с тегла, представляващи относителните дялове по групи стоки на индивидуалното и колективното потребление на всички домакинства (включително институционалните и чуждестранните) на икономическата територия на страната. Основен източник на информация за теглата са данните от националните сметки. При изчисляването му за 2025 г. за тегла се използват данни за крайните парични потребителски разходи на домакинствата (КППРД) - вътрешна концепция за 2023 г., които са преразгледани и актуализирани, за да бъдат представителни за 2024 г., следвайки методологичните препоръки на Евростат относно конструирането на теглата на ХИПЦ в случай на големи промени на разходите на потребителите[[4]](#footnote-4).

В изпълнение на изискванията на Регламент (ЕС) № 2015/2010 **от началото на 2016 г. е сменена базисната година за ХИПЦ** и всички индекси се изчисляват и публикуват **при база 2015 година.** Динамичните редове са преизчислени при новата базисна година и са публикувани на сайта на НСИ ([www.nsi.bg](file:///D%3A%5CDesktop%5COGLED_05-2024%5CMONTHLY%20CALCULATION%5CA%5CPress%20release%5Cwww.nsi.bg)).

**Индексът на цените за малката кошница (ИЦМК)** е измерител на средното относително изменение на цените на 100 социалнополезни и жизненонеобходими стоки и услуги. Теглата за изчисляване на този индекс представляват относителните дялове на паричните разходи на най-нискодоходните 20% от домакинствата. Източник на информацията за теглата е изследването на бюджетите на домакинствата в страната. Този индекс в година ***t*** се изчислява с тегла от година ***t - 1*.**

**Верижните** индекси на потребителските цени измерват изменението на цените през текущия месец спрямо предходния месец. Верижните индекси на потребителските цени са измерители на **месечната инфлация.**

**12-месечните** индекси на потребителските цениизмерват изменението на цените през текущия месец спрямо същия месец на предходната година. 12-месечните индекси на потребителските цени са измерители на **годишната инфлация.**

Индексите на потребителските цени **с натрупване от началото на годината** измерват изменението на цените през текущия месец спрямо декември на предходната година. Индексите на потребителските цени с натрупване от началото на годината са измерители на **натрупаната инфлация от началото на годината.** През декември всяка година 12-месечният индекс и индексът с натрупване от началото на годината са равни.

**Средногодишните** индекси на потребителските цени измерват средното изменение на цените за дванадесетте месеца на текущата година спрямо средното изменение на цените за дванадесетте месеца на предходната година. Средногодишните индекси на потребителските цени са измерители на **средногодишната инфлация.**

**Статистическа област: Инфлация и индекси на потребителските цени:**

[Инфлация и индекси на потребителските цени | Национален статистически институт (nsi.bg)](https://nsi.bg/bg/content/2445/%D0%B8%D0%BD%D1%84%D0%BB%D0%B0%D1%86%D0%B8%D1%8F-%D0%B8-%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8)

**ИС ИНФОСТАТ: Потребителски цени:**

<https://infostat.nsi.bg/infostat/pages/module.jsf?x_2=68>

**Метаданни и методология:**

[Индекси на потребителските цени (ИПЦ) | Национален статистически институт (nsi.bg)](https://nsi.bg/bg/content/2507/%D0%BC%D0%B5%D1%82%D0%B0%D0%B4%D0%B0%D0%BD%D0%BD%D0%B8/%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8-%D0%B8%D0%BF%D1%86)

**Калкулатори на инфлацията:**

[Калкулатори на инфлацията | Национален статистически институт (nsi.bg)](https://nsi.bg/bg/content/2538/%D0%BA%D0%B0%D0%BB%D0%BA%D1%83%D0%BB%D0%B0%D1%82%D0%BE%D1%80%D0%B8-%D0%BD%D0%B0-%D0%B8%D0%BD%D1%84%D0%BB%D0%B0%D1%86%D0%B8%D1%8F%D1%82%D0%B0)

**Приложение**

**Таблица 1**

|  |
| --- |
| **Индекси на потребителските цени за март 2025 година** |
|  |  |  |  |  | (Проценти) |
| **Потребителски групи** |  **Тегла**  | **III.2025** |
| **февруари 2025 = 100** | **декември 2024 = 100** | **март 2024 = 100** |
| **00** | **Общ ИПЦ** | **100.000** | **100.2** | **102.8** | **104.0** |
| 01 | Хранителни продукти и безалкохолни напитки | 29.826 | 100.6 | 103.9 | 105.3 |
| 02 | Алкохолни напитки и тютюневи изделия | 4.718 | 100.3 | 103.1 | 107.1 |
| 03 | Облекло и обувки | 4.552 | 99.4 | 93.3 | 98.6 |
| 04 | Жилища, вода, електроенергия, газ и други горива | 13.573 | 100.1 | 105.1 | 106.2 |
| 05 | Жилищно обзавеждане, стоки и услуги за домакинството и за обичайното поддържане на дома | 5.967 | 100.3 | 100.8 | 99.1 |
| 06 | Здравеопазване | 7.928 | 100.9 | 102.6 | 103.4 |
| 07 | Транспорт | 9.312 | 99.3 | 101.7 | 100.5 |
| 08 | Съобщения | 5.022 | 101.3 | 106.1 | 101.3 |
| 09 | Развлечения и култура | 7.645 | 97.3 | 99.9 | 102.4 |
| 10 | Образование | 0.509 | 100.1 | 101.2 | 106.9 |
| 11 | Ресторанти и хотели | 5.764 | 100.8 | 104.0 | 109.8 |
| 12 | Разнообразни стоки и услуги | 5.184 | 100.8 | 102.4 | 104.4 |
|  |  |  |  |  |
| Хранителни стоки | 31.131 | 100.6 | 103.9 | 105.3 |
| Нехранителни стоки | 34.890 | 99.9 | 100.4 | 99.9 |
| Обществено хранене | 5.009 | 100.9 | 104.3 | 109.8 |
| Услуги | 28.969 | 99.8 | 104.1 | 106.7 |

**Таблица 2**

|  |
| --- |
| **Хармонизирани индекси на потребителските цени за март 2025 година** |
|  |  |  |  |  |  |  |
| **Потребителски групи** | **Тегла**  | **III.2025** |
| **2015 = 100** | **февруари 2025 = 100** | **декември 2024 = 100** | **март 2024 = 100** |
| **‰**  | **%** |
| **00** | **Общ ХИПЦ** | **1000.000** | **142.53** | **100.3** | **102.5** | **104.0** |
| 01 | Хранителни продукти и безалкохолни напитки | 219.661 | 179.03 | 100.7 | 104.0 | 105.5 |
| 02 | Алкохолни напитки и тютюневи изделия | 56.922 | 135.98 | 100.3 | 103.1 | 106.8 |
| 03 | Облекло и обувки | 39.747 | 102.08 | 99.2 | 93.4 | 99.2 |
| 04 | Жилища, вода, електроенергия, газ и други горива | 96.547 | 159.62 | 100.5 | 105.3 | 106.4 |
| 05 | Жилищно обзавеждане, стоки и услуги за домакинството и за обичайното поддържане на дома | 69.081 | 126.03 | 100.2 | 100.8 | 99.9 |
| 06 | Здравеопазване | 76.061 | 129.27 | 100.9 | 102.5 | 103.3 |
| 07 | Транспорт | 141.190 | 121.00 | 99.5 | 100.4 | 101.0 |
| 08 | Съобщения | 53.837 | 96.51 | 101.3 | 106.1 | 101.3 |
| 09 | Развлечения и култура | 92.041 | 123.23 | 99.4 | 100.7 | 100.1 |
| 10 | Образование | 13.934 | 162.00 | 100.1 | 101.2 | 106.8 |
| 11 | Ресторанти и хотели | 82.002 | 179.15 | 100.6 | 103.8 | 109.9 |
| 12 | Разнообразни стоки и услуги | 58.976 | 149.65 | 100.6 | 103.7 | 106.1 |

**Таблица 3**

|  |
| --- |
| **Верижни индекси на цените за малката кошница от 100 социалнополезни и жизненонеобходими стоки и услуги на най-нискодоходните 20% от домакинствата за март 2025 година** |
| (Проценти) |
| **Потребителски групи** |  **Тегла**  | **III.2025** |
| **февруари 2025 = 100** |
| **Общ ИЦМК** | **100.000** | **100.6** |
| Хранителни продукти и безалкохолни напитки | 50.013 | 100.6 |
| Облекло и обувки | 3.895 | 99.7 |
| Жилища, вода, електроенергия, газ и други горива | 23.511 | 99.9 |
| Жилищно обзавеждане, стоки и услуги за домакинството и за обичайното поддържане на дома | 2.767 | 105.0 |
| Здравеопазване | 12.894 | 101.7 |
| Транспорт | 0.695 | 100.2 |
| Съобщения | 0.098 | 101.3 |
| Развлечения и култура | 0.561 | 100.0 |
| Разнообразни стоки и услуги | 5.566 | 99.8 |
|  |  |  |
| Хранителни стоки | 50.013 | 100.6 |
| Нехранителни стоки | 29.156 | 100.9 |
| Услуги | 20.831 | 100.3 |

1. Според методологията за индекса на потребителските цени (ИПЦ). За повече информация виж „Методологични бележки“ на стр. 6 и 7 и табл. 1 от приложението. [↑](#footnote-ref-1)
2. Според методологията за хармонизирания индекс на потребителските цени (ХИПЦ). За повече информация виж „Методологични бележки“ на стр. 6 и 7 и табл. 2 от приложението. [↑](#footnote-ref-2)
3. За повече информация виж „Методологични бележки“ на стр. 6 и 7 и виж табл. 3 от приложението. [↑](#footnote-ref-3)
4. Насоки относно конструирането на тегла на ХИПЦ в случай на големи промени на разходите на потребителите, Евростат, Дирекция C „Макроикономическа статистика“, 3.02.2020 г.:

<https://ec.europa.eu/eurostat/documents/10186/10693286/Guidance-on-the-compilation-of-HICP-weights-in-case-of-large-changes-in-consumer-expenditures.pdf>. [↑](#footnote-ref-4)